ai4bharat/Pralekha huggingface dataset:
ரெயில்வே அமைச்சகம்
5 வந்தே பாரத் விரைவு ரயில் சேவை  மற்றும் 4 தேஜஸ் விரைவு ரயில் சேவை  இயக்கப்படுகிறது
5 வந்தே பாரத் விரைவு ரயில் சேவை  மற்றும் 4 தேஜஸ் விரைவு ரயில் சேவை  இயக்கப்படுகிறது என்று மத்திய ரயில்வே, தகவல், மின்னணுவியல், தகவல் தொழில்நுட்பத்துறை அமைச்சர் திரு அஸ்வினி வைஷ்ணவ் கூறியுள்ளார்.
நாடாளுமன்றத்தில் எழுப்பப்பட்ட கேள்விக்கு எழுத்துப்பூர்வமாக பதில் அளித்துள்ள மத்திய அமைச்சர் திரு அஸ்வினி வைஷ்ணவ்,
வந்தே பாரத் விரைவு ரயில் சேவை:
1. 22435/ 22436 புதுதில்லி- வாரணாசி வந்தே பாரத் விரைவு ரயில் சேவை.
2. 22439/ 22440 புதுதில்லி- ஸ்ரீ மாதா வைஷ்ணவ தேவி கட்ரா விரைவு ரயில் சேவை.
3. 20901/ 22902 மும்பை சென்ட்ரல் - காந்தி நகர் தலைநகர விரைவு ரயில் சேவை
4. 22447/ 22448 புதுதில்லி- ஆம்ப் அந்தூரா விரைவு ரயில் சேவை
5.20607/ 20608 சென்னை சென்ட்ரல்- மைசூரூ விரைவு ரயில்சேவை
தேஜஸ் விரைவு ரயில் சேவை:
1. 22671/ 22672 சென்னை எழும்பூர்- மதுரை சந்திப்பு
2. 22119/ 22120 சி சிவாஜி மகராஜ் டி- கர்மாலி
3.82501/ 82502 லக்னோ -புதுதில்லி
4. 82901/ 82902 மும்பை சென்ட்ரல் - அகமதாபாத்
தேஜஸ் ராஜதானி விரைவு ரயில் சேவை:
1. 20501/ 20502 அகர்தாலா- ஆனந்த் விகார்
2. 12309/10 ராஜேந்திர நகர் - புதுதில்லி
3 12951 / 12952 மும்பை சென்ட்ரல் - புதுதில்லி
4 12953/ 12954 மும்பை சென்ட்ரல் - புதுதில்லி ஆகிய ரயில் சேவைகள் இயக்கப்படுவதாக தெரிவித்துள்ளார்.
சமூக நிதி மற்றும் அதிகாரமளித்தல் அமைச்சகம்
வறுமைக்கோட்டிற்குகீழ் வாழும் முதியவர்களுக்கான உதவிகள் மற்றும் பாதுகாப்பு உபகரணங்கள் வழங்க வகைசெய்யும் ‘ராஷ்டிரிய வயோஸ்ரீ யோஜனா’- தேசிய முதியோர் திட்டத்தின் கீழ் இந்தியாமுழுவதிலும் இருந்து 2,88,928 பேர் பலனடைந்துள்ளனர்
வறுமைக்கோட்டிற்கு கீழ் வாழும் முதியவர்களுக்கான உதவிகள் மற்றும் பாதுகாப்பு உபகரணங்கள் வழங்க வகை செய்யும் ‘ராஷ்டிரிய வயோஸ்ரீ யோஜனா’- தேசிய முதியோர் திட்டத்தின் கீழ் இந்தியா முழுவதிலும் இருந்து 2,88,928 பேர் பலனடைந்துள்ளனர். இந்த்த் திட்டத்தின் கீழ் மாத வருமானம் ரூ.15,000-க்கு மிகாமல் பெரும் முதியவர்களுக்கு பயனளிக்கும் விதமாக செயல்பட்டு வருகிறது என்று மத்திய சமூக நீதி மற்றும் அதிகாரமளித்தல் துணை இணையமைச்சர் திரு ஏ நாராயணசாமி மக்களவையில் இன்று எழுத்துப்பூர்வமான பதிலளித்துள்ளார்.
தமிழ்நாட்டை பொறுத்தமட்டில் 2,195 பேர் இந்தத் திட்டத்தின் கீழ் பயனடைந்துள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணலாம்: https://pib.gov.in/PressReleasePage.aspx?PRID=1896998
எரிசக்தி அமைச்சகம்
4வது எரிசக்தி மாற்றங்களுக்கான பணிக்குழுவின் கூட்டத்திற்கு இடையே 14வது தூய்மை எரிசக்தி அமைச்சகம் மற்றும் 8வது புத்தாக்க மிஷன் கூட்டம் கோவாவில் தொடங்கியது
இந்தியாவின் ஜி20 தலைமைத்துவத்தின் கீழ், 4வது எரிசக்தி மாற்றங்களுக்கான பணிக்குழு  கூட்டம் நேற்று கோவாவில் தொடங்கியது.இந்த முக்கிய கூட்டத்திற்கு இடையே, 14வது தூய்மை எரிசக்தி அமைச்சகம் மற்றும் 8வது புத்தாக்க இயக்கத்தின் கூட்டமும் மிகுந்த உற்சாகத்துடன் தொடங்கியது. 34 க்கும் மேற்பட்ட உறுப்பு நாடுகளில் இருந்து பிரதிநிதிகள் கலந்துகொண்டனர்.
தூய்மை எரிசக்தி கூட்டத்தின் முதல் நாளில், ஒருங்கிணைப்பாளர்கள், சர்வதேச முகமைகள், ஆராய்ச்சியாளர்கள், கொள்கை வல்லுநர்கள், தொழில் வல்லுநர்கள் உட்பட 800க்கும் மேற்பட்டவர்கள் கலந்து கொண்டனர். கூடுதலாக, இந்த நிகழ்வில் 50 க்கும் மேற்பட்ட பங்குதாரர்களால் ஏற்பாடு செய்யப்பட்ட சுமார் 30 பக்க நிகழ்வுகள் இடம்பெற்றன. இந்த பக்க நிகழ்வுகள் ஆற்றல் திறன், சுத்தமான எரிபொருள், சுத்தமான எரிசக்தி, கரி அமில உமிழ்வு போன்ற பல்வேறு கருப்பொருள்களில் கவனம் செலுத்துகின்றன.
இந்தியா மற்றும் உலகெங்கிலும் உள்ள தூய்மையான எரிசக்தியில் அதிநவீன முன்னேற்றங்களை வெளிப்படுத்தும் தொழில்நுட்பம் குறித்து இக்கூட்டத்தில் விவாதிக்கப்படுகிறது. ஜூலை 19 முதல் வரை கோவாவில் உள்ள ஷ்யாமா பிரசாத் முகர்ஜி உள்விளையாட்டு அரங்கில் நடைபெறும் தொழில்நுட்பம் மற்றும் கலாச்சார கண்காட்சியை கோவா முதல்வர் டாக்டர் பிரமோத் சாவந்த், மின்துறை அமைச்சர் திரு சுதின் தவாலிகர் முன்னிலையில் திறந்து வைத்தார்.மத்திய மின்துறை செயலாளர் திரு பங்கஜ் அகர்வால், கூடுதல் செயலாளர் திரு அஜய் திவாரி உள்ளிட்டோர் கலந்து கொண்டனர். கண்காட்சியில் , மின்சார வாகனங்கள், ஹைட்ரஜன் போன்ற புதிய மற்றும் வளர்ந்து வரும் தொழில்நுட்பங்கள், உலகம் முழுவதிலும் உள்ள மற்ற தொழில்நுட்பங்கள் இடம்பெறும்.
வணிக வங்கிகள், பலதரப்பு வளர்ச்சி வங்கிகள், அரசுகள் மற்றும் தொழில்துறை பிரதிநிதிகளை ஒன்றிணைப்பதை நோக்கமாகக் கொண்ட 'கார்பன் வசப்படுத்துதல், பயன்பாடு மற்றும் சேமிப்பு நிதி' என்ற தலைப்பில் விவாதிக்க ஒரு அமர்வுக்கு ஏற்பாடு செய்யப்பட்டது. இந்த நிகழ்வின் முக்கிய கவனம், கார்பன் மேலாண்மை திட்டங்களுக்கு நிதியளிப்பதை எவ்வாறு பயனுள்ளதாக மாற்றுவது என்பது குறித்த உத்திகள் மற்றும் யோசனைகளை ஆராய்வதாகும்.
நிகர-பூஜ்ஜிய உமிழ்வைத் தொடர உதவுவதில் கரி அமிலத்தை அகற்றும் பல்வேறு தொழில்நுட்பங்களின் சாத்தியக்கூறுகள் முதல் நாள் விவாதத்தின் ஒரு பகுதியாகும். இயற்கை அடிப்படையிலான தீர்வுகள், பல்வேறு அணுகுமுறைகளின் நன்மைகள் மற்றும் தீமைகளை பல்வேறு குழுக்களில் இடம் பெற்றுள்ளோர் ஆய்வு செய்தனர், மேலும் விரும்பிய இலக்குகளை அடைவதற்கான சாத்தியமான ஒருங்கிணைப்புகளையும் அவர்கள் ஆராய்ந்தனர்.
ஜூலை 21 ஆம் தேதி அமைச்சர்கள் பங்கேற்கும் முழு அளவிலான கூட்டங்களுக்கு திட்டமிடப்பட்டுள்ளன, அதே நேரத்தில் ஜி20 எரிசக்தி மாற்றத்திற்கான அமைச்சர்கள் கூட்டம் ஜூலை 22 ஆம் தேதி நடைபெறும்.
பக்க நிகழ்வுகள் மற்றும் பிற நிகழ்ச்சிகளின் முழு பட்டியலையும் நிகழ்ச்சி நிரலில் காணலாம்.
சிஇஎம் / எம்ஐ-யின் இணையதளத்தை இங்கே அணுகலாம்: https://www.cem-mi-india.org/.
பாதுகாப்பு அமைச்சகம்
மத்திய அமைச்சர் திரு.ராஜ்நாத் சிங், தான்சானிய அமைச்சர் டாக்டர்.ஸ்டெர்கோமெனா லாரன்ஸ் டாக்சுடன், புதுதில்லியில் இருதரப்பு பேச்சுவார்த்தை நடத்தினார்
மத்திய அமைச்சர் திரு.ராஜ்நாத் சிங், ஆகஸ்ட் 26 2022 அன்று, புதுதில்லியில், தான்சானிய பாதுகாப்பு மற்றும் தேசிய சேவைகள் துறை அமைச்சர் டாக்டர். ஸ்டெர்கோமெனா லாரன்ஸ் டாக்சுடன் இருதரப்புப் பேச்சுவார்த்தை நடத்தினார்.
இந்த சந்திப்பின்போது, இருநாடுகளிடையே, பிராந்திய, பாதுகாப்பு மற்றும் தொழில்துறை ஒத்துழைப்பு உள்ளிட்ட பல்வேறு அம்சங்கள் குறித்து விவாதிக்கப்பட்டன. தற்போதுள்ள ராணுவ நடவடிக்கைகள் தொடர்பாக இரு அமைச்சர்களும் ஆய்வு செய்தனர். மேலும், பாதுகாப்புத் துறை ஒத்துழைப்பில் அதிக கவனம் செலுத்துவதுடன், பிற துறைகளிலும் ஒத்துழைப்பை மேம்படுத்துவதற்கான ஆக்கப்பூர்வ வழிகள் குறித்து இருவரும் விவாதித்தனர்.
இருநாடுகளிடையே, அடுத்த ஐந்தாண்டுகளுக்கு பாதுகாப்பு ஒத்துழைப்பை மேம்படுத்துவதற்கான திட்டத்தை தயாரிப்பதற்கும், அடுத்த கூட்டு பாதுகாப்பு ஒத்துழைப்புக் கூட்டத்தை தான்சானியாவில் விரைவில் கூட்டுவதற்கும், ஒரு செயல்குழுவை அமைக்க இருநாட்டு அமைச்சர்களும் ஒப்புக் கொண்டனர். 2022 அக்டோபர் 18-22-ல் குஜராத்தின் காந்தி நகரில் நடைபெறவுள்ள இந்தியா-ஆப்பிரிக்கா இடையேயான பாதுகாப்பு பேச்சுவார்த்தையில் கலந்து கொள்ளுமாறு தான்சானியவுக்கு அழைப்பு விடுத்தார்.
முன்னதாக தான்சானிய பாதுகாப்பு மற்றும் தேசிய சேவைத்துறை அமைச்சர், புதுதில்லியிலுள்ள தேசிய போர் நினைவிடத்துக்கு சென்று, நினைவுசின்னத்தில் மலர் வயைளம் வைத்து, உயிரிழந்த மாவீரர்களுக்கு அஞ்சலி செலுத்தினார். திரு.ராஜ்நாத் சிங்கை சந்திக்கும் முன்பாக, அவருக்கு பாரம்பரிய வரவேற்பு அளிக்கப்பட்டது.
டாக்டர். டாக்ஸ், ஐதராபாத் புறப்படுவதற்கு முன்பாக, இந்திய பாதுகாப்புத் தொழில் நிறுவனங்களுடனான தொடர்புக்காக, இந்தியப் பெருங்கடல் பிராந்தியமான போர்கேமிங் மேம்பாட்டு மையம் மற்றும் தகவல் தொடர்பு அமைப்பு ஆகியவற்றை பார்வையிட உள்ளார்.
பிரதமர் அலுவலகம்
யோகா பயிற்சிக்காக பல்வேறு நாடுகளையும் சேர்ந்த மக்களை ஒருங்கிணைத்ததற்காக தோஹாவில் உள்ள கத்தார் நாட்டுக்கான இந்திய தூதரகத்திற்கு பிரதமர் பாராட்டு
யோகா பயிற்சி மேற்கொள்வதற்காக பல்வேறு நாடுகளையும் சேர்ந்த மக்களை ஒருங்கிணைக்க, தோஹாவில் உள்ள கத்தார் நாட்டுக்கான இந்திய தூதரகம் மேற்கொண்ட பெரும் முயற்சிக்கு பிரதமர் திரு நரேந்திர மோடி பாராட்டுத் தெரிவித்துள்ளார். சிறந்த ஆரோக்கியம் மற்றும் நலவாழ்வு அடிப்படையில் உலகம் முழுவதையும் யோகா ஒன்றிணைப்பதாக அவர் கூறியுள்ளார்.
பிரதமர் வெளியிட்டுள்ள ட்வி்ட்டர் பதிவில்,
“சிறந்த ஆரோக்கியம் மற்றும் நலவாழ்வு என்ற நோக்கத்தில், ஒட்டுமொத்த உலகையும், யோகா ஒன்றிணைக்கிறது. யோகா பயிற்சிக்காக பல்வேறு நாடுகளையும் சேர்ந்த மக்களை ஒருங்கிணைக்க @IndEmbDoha பெரும் முயற்சி மேற்கொண்டுள்ளது” என்று தெரிவித்துள்ளார்.
உணவுப் பதப்படுத்துதல் தொழிற்சாலைகள் அமைச்சகம்
மிகப்பெரிய உணவுப் பூங்காக்களை அமைப்பதற்கான விண்ணப்பங்கள் வரவேற்கப்படுகின்றன
மிகப்பெரிய உணவுப் பூங்கா திட்டத்தின் கீழ் நாடு முழுவதும் மிகப்பெரிய உணவு பூங்காக்களை நிறுவுவதற்கான விண்ணப்பங்களை 2021 பிப்ரவரி 3 அன்று மத்திய உணவுப் பதப்படுத்துதல் தொழில்கள் அமைச்சகம் வரவேற்றது.
உணவுப் பதப்படுத்தல் துறைக்கு நவீன உள்கட்டமைப்பை உருவாக்குவதற்காக மிகப்பெரிய உணவு பூங்காக்கள் திட்டத்தை மத்திய உணவுப் பதப்படுத்துதல் தொழில்கள் அமைச்சகம் செயல்படுத்தி வருகிறது. பிரதமரின் விவசாயிகள் வளத் திட்டத்தின் புதிய பகுதியாக இந்தத் திட்டம் உள்ளது.
பிரதமரின் விவசாயிகள் வளத் திட்டத்தின் கீழ் வரும் திட்டங்களுக்காக மொத்தம் 3323 விண்ணப்பங்கள் இது வரை வரப்பெற்றுள்ளன. மிகப்பெரிய உணவு பூங்காக்கள், ஒருங்கிணைந்த குளிர்பதன மற்றும் மதிப்பு கூட்டல் உள்கட்டமைப்பு, வேளாண் பதப்படுத்துதல் தொகுப்புகளுக்கான உள்கட்டமைப்பு, பின்னணி மற்றும் முன்னணி இணைப்புகளை உருவாக்குதல், உணவு பதப்படுத்துதல் மற்றும் சேமிப்பு திறன்களை உருவாக்குதல்/விரிவுப்படுத்தல், உணவுப் பாதுகாப்பு, தர நிர்ணய உள்கட்டமைப்பு, மனிதவளங்கள் மற்றும் நிறுவனங்கள், பசுமை செயல்பாடு ஆகியவை இத்திட்டத்தின் கீழ் வரும் திட்டங்களாகும்.
2021 பிப்ரவரி 5ஆம் தேதி நிலவரப்படி, தமிழ்நாட்டில் மட்டும் 25 விண்ணப்பங்கள் பிரதமரின் விவசாயிகள் வளத் திட்டத்தின் கீழ் நிலுவையில் உள்ளன.
மேற்கண்ட தகவல்களை, நாடாளுமன்றத்தின் மக்களவையில் எழுப்பப்பட்ட கேள்வி ஒன்றுக்கு எழுத்து மூலம் பதிலளித்த மத்திய உணவு மற்றும் பதப்படுத்துதல் தொழில்கள் இணை அமைச்சர் திரு ராமேஸ்வர் தேலி தெரிவித்தார்.
மேலும் விவரங்களுக்கு இந்த ஆங்கில செய்தி குறிப்புகளை பார்க்கவும்:
https://pib.gov.in/PressReleasePage.aspx?PRID=1696559
https://pib.gov.in/PressReleasePage.aspx?PRID=1696560
https://pib.gov.in/PressReleasePage.aspx?PRID=1696562
குறு சிறு மற்றும் நடுத்தர தொழில் துறை அமைச்சகம்
மிசோரமில் தேசிய பட்டியல் இன- பட்டியல் பழங்குடி மாநாடு
தேசிய பட்டியல் இன- பட்டியல் பழங்குடி மைய மாநாட்டை அக்டோபர் 15-ஆம் தேதி மிசோரம் மாநிலத்தில் மத்திய குறு, சிறு மற்றும் நடுத்தர தொழில் நிறுவனங்கள் அமைச்சகம் நடத்தியது. தேசிய பட்டியல் இன- பட்டியல் பழங்குடி மையம் உள்ளிட்ட அமைச்சகத்தின் பல்வேறு திட்டங்கள் குறித்த விழிப்புணர்வை ஏற்படுத்துவதும், தொழில்முனைவு கலாச்சாரத்தை ஊக்குவிப்பதும் இந்த மாநாட்டின் நோக்கமாகும். மிசோரம் மாநிலத்தின் சுகாதாரம் மற்றும் குடும்ப நலன், உயர் மற்றும் தொழில்நுட்ப கல்வி, வர்த்தகம் மற்றும் தொழில்துறை அமைச்சர் டாக்டர் ஆர். லால்தாங்லியானா சிறப்பு விருந்தினராகக் கலந்து கொண்ட விழாவில், மத்திய அரசின் குறு, சிறு மற்றும் நடுத்தர தொழில் நிறுவனங்கள் அமைச்சகத்தின் இணைச் செயலாளர் திருமிகு மெர்சி எப்பாவோ உள்ளிட்டோர் கலந்து கொண்டனர். சுமார் 300 தொழில்முனைவோர் இதில் பங்கேற்றனர்.
இந்திய உணவுக் கழகம், எரிசக்தி தொகுப்பு நிறுவனம், வடகிழக்கு மின்சார எரிசக்தி கழகம் போன்ற நிகழ்ச்சியில் பங்கேற்ற மத்திய அரசின் பொதுத்துறை நிறுவனங்களுடன் தொழில்முனைவோர் கலந்துரையாடும் தளமாகவும் இந்த விழா அமைந்தது.
சுகாதாரம் மற்றும் குடும்ப நலத்துறை அமைச்சகம்
புதிய வகை கொரோனா தொற்று பாதிப்பு: இந்தியாவில் 82 பேருக்கு சிகிச்சை
இங்கிலாந்தில் தோன்றிய புதிய கொரோனா நோய் தொற்றால் இந்தியாவில் பாதிக்கப்பட்டோரின் எண்ணிக்கை 82 ஆக உயர்ந்துள்ளது.
இந்தியாவில் கொரோனா பாதிப்பு குறைந்து வரும் சூழலில் கடந்த 24 மணி நேரத்தில் 18,139 பேர் மட்டுமே பாதிப்புக்கு உள்ளாகியுள்ளனர். தற்போது நாட்டில் 2,25,449 பேர் நோய் தொற்றுக்கு சிகிச்சை பெற்று வருகின்றனர். இது மொத்த பாதிப்பில் வெறும் 2.16 சதவீதமாகும்.
கடந்த 24 மணி நேரத்தில் 20,539 பேர் குணமடைந்துள்ளனர். நாட்டில் மொத்தம் குணமடைந்தவர்களின் எண்ணிக்கை அண்மையில் ஒரு கோடியைக் கடந்தது. தற்போது இந்தியாவில் மொத்தம் 1,00,37,398 பேர்  குணமடைந்துள்ளனர்.
கடந்த 24 மணி நேரத்தில் அதிகபட்சமாக கேரளாவில் 5639 பேரும், மகாராஷ்டிராவில் 3350 பேரும், மேற்கு வங்காளத்தில் 1295 பேரும் குணமடைந்துள்ளனர்.
புதிய தொற்றால் பாதிக்கப்படுபவர்களின் எண்ணிக்கை கேரளாவில் தொடர்ந்து அதிகரித்து 5051 ஆக பதிவாகியுள்ளது. அதைத் தொடர்ந்து மகாராஷ்டிராவில் 3729 பேரும், சத்தீஸ்கரில் 1,010 பேரும் புதிதாக தொற்றுக்கு ஆளாகியுள்ளனர்.
கடந்த 24 மணி நேரத்தில் 234 பேர் உயிரிழந்துள்ளனர். இவர்களில் 76.50 சதவீதத்தினர் 8 மாநிலங்கள்/ யூனியன் பிரதேசங்களை மட்டுமே சேர்ந்தவர்கள். மகாராஷ்டிராவில் 72 பேரும், கேரளாவில் 25 பேரும், தில்லியில் 19 பேரும் உயிரிழந்துள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1687036
பிரதமர் அலுவலகம்
துர்க்கியே மக்களுடன் இந்தியா உறுதியுடன் நிற்கிறது: பிரதமர்
'ஆபரேஷன் தோஸ்த்' மூலம் அதிகப்பட்ச உயிர்களைப் பாதுகாக்க இந்தியா முயற்சி செய்யும் என்று பிரதமர் திரு நரேந்திர மோடி கூறியுள்ளார்.
துர்க்கியேயில் இந்தியக் குழுவினர் மேற்கொள்ளும் பணி தொடர்பாக வெளியுறவு அமைச்சகம் வெளியிட்டுள்ள ட்விட்டருக்கு பதிலளித்து பிரதமர் வெளியிட்டுள்ள ட்விட்டரில் கூறியிருப்பதாவது:
" 'ஆபரேஷன் தோஸ்த்' என்பதன் பகுதியாக எங்களின் குழுக்கள் இரவு பகலாகப் பணியாற்றிவருகிறது. அதிகப்பட்ச உயிர்களும் உடைமைகளும் பாதுகாக்கப்படுவதை உறுதிசெய்ய அவர்கள் இயன்றதை செய்வார்கள். இந்த நெருக்கடியான நேரத்தில் துர்க்கியே மக்களுடன் இந்தியா உறுதியுடன் நிற்கிறது."
மத்திய அமைச்சரவை
அறிவியல் தொழில்நுட்பத் துறையில் ஒத்துழைப்பிற்கான இந்தியா ரஷ்யா இடையேயான புரிந்துணர்வு ஒப்பந்தம் குறித்து அமைச்சரவைக்கு எடுத்துரைக்கப்பட்டது.
2016ம் ஆண்டு அக்டோபர் மாதம் கையெழுத்தான அறிவியல் தொழில்நுட்பத் துறையில் ஒத்துழைப்பிற்கான இந்தியா ரஷ்யா இடையேயான புரிந்துணர்வு ஒப்பந்தம் குறித்து பிரதமர் திரு. நரேந்திர மோடி தலைமையிலான மத்திய அமைச்சரவைக்கு எடுத்துரைக்கப்பட்டது.
ரஷ்ய இணைய குடியரசின் அறிவியல் அமைப்புகள், விஞ்ஞானிகள், முகைமைகள் ஆகியவற்றின் கீழ் இயங்கும் அறிவியல் அமைப்புகள் மற்றும் இந்தியாவிற்கு இடையே கூட்டு அறிவியல் ஆராய்ச்சி நடவடிக்கைகளுக்கு வசதி ஏற்படுத்தி ஆதரவு தருவது இந்த புரிந்துணர்வு ஒப்பந்தத்தின் நோக்கமாகும். இவை அறிவியல் தொழில்நுட்ப துறையின் மூலம் மேற்கொள்ளப்படும்.
இந்த புரிந்துணர்வு ஒப்பந்தத்தின் கீழக்கண்ட வடிவங்களின் ஒத்துழைப்பு அமைந்திருக்கும்:
- நடத்தப்பட்ட மாநாடுகள், மன்றங்கள், கண்காட்சிகள் கருத்தரங்குகள் ஆகிய பரஸ்பர அக்கறை உள்ள செயல்கள் குறித்து தகவல் பரிமாற்றம்
- கூட்டு ஆராய்ச்சி நடத்துவதை நோக்கமாக கொண்ட அறிவியல் திட்டங்களை அமைப்பதற்கான நிலவரத்தை உருவாக்குதல் மற்றும் ஆதரவளித்தல். இவற்றுக்கான முக்கிய கருத்துக்களை இருதரப்பும் கூட்டாக முடிவு செய்யும்
- இருதரப்பினரும் முடிவு செய்யும் துறைகளில் இருநாட்டு விஞ்ஞானிகளுக்கிடையே நேரடி தொடர்பு உருவாக்குவதை நோக்கமாக கொண்ட கருத்தரங்குகள் மாநாடுகள், வட்ட மேஜைகள் போன்ற கூட்டு அறிவியல் நிகழ்ச்சிகளை நடத்துதல்
- இருதரப்பின் சிறப்பு நிபுணர்கள் விஞ்ஞானிகள், அறிவியல் அமைப்புகள் ஆகியவற்றிடையே நேரடித் தொடர்பு உருவாக்க ஆதரவளித்தல்.
- அறிவியலை மக்களிடையே பரப்புவதை நோக்கமாக கொண்ட கூட்டு அறிவியல் செயல்பாடுகள் தொடர்பான செய்தி சேகரிப்புக்கு வகை செய்தல்
- தொழில்துறை ஈடுபாட்டுடன் பல்துறை, பலநிறுவன திட்டங்களை மேம்படுத்துதல்
கையெழுத்திட்ட தேதியிலிருந்து அமலுக்கு வரும் இந்த புரிந்துணர்வு ஒப்பந்தம் ஐந்தாண்டுகளுக்கு அமலில் இருக்கும். சம்பந்தப்பட்ட தரப்பினர் ஒப்பந்தம் முடிவடைவதற்கு 6 மாத காலத்திற்கு முன்னதாக அதனை முடித்துக் கொள்ளும் வகையில் எழுத்து மூலம் தெரிவித்தால் அன்றி இந்த ஒப்பந்தத்தை மேலும் 5 ஆண்டுகளுக்கு நீட்டிக்கலாம்
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட கொவிட்-19 தடுப்பூசிகளின் மொத்த எண்ணிக்கை 41.78 கோடியைக் கடந்தது
இந்தியாவில் செலுத்தப்பட்ட கொவிட்-19 தடுப்பூசிகளின் எண்ணிக்கை 41.78 கோடியைக் கடந்தது. இன்று காலை 7 மணி வரை 51,60,995 அமர்வுகள் மூலம் 41,78,51,151 தடுப்பூசி டோஸ்கள் செலுத்தப்பட்டுள்ளன. கடந்த 24 மணி நேரத்தில் 22,77,679 தடுப்பூசி டோஸ்கள் செலுத்தப்பட்டுள்ளன.
கொவிட் தொற்றிலிருந்து இதுவரை 3,04,29,339 பேர் குணமடைந்துள்ளனர். கடந்த 24 மணி நேரத்தில், 38,652 பேர் குணமடைந்துள்ளனர். குணமடைந்தோரின் ஒட்டு மொத்த சதவீதம் 97.35 சதவீதமாக உள்ளது.
கடந்த 24 மணி நேரத்தில், நாட்டில் தினசரி பாதிப்பு 41,383-ஆக உள்ளது.
தொடர்ந்து 25 நாட்களாக தினசரி கொவிட் பாதிப்பு 50,000க்கும் கீழ் உள்ளது.
நாட்டில் கொவிட் சிகிச்சை பெறுபவர்களின் எண்ணிக்கை, 4,09,394. இது மொத்த பாதிப்பில் 1.31% சதவீதம்.
கடந்த 24 மணி நேரத்தில், 17,18,439 கொவிட் பரிசோதனைகள் செய்யப்பட்டன. நாட்டில் இதுவரை மொத்தம் 45.09 கோடிக்கும் மேற்பட்ட  பரிசோதனைகள் செய்யப்பட்டன.
வாராந்திர கொவிட் பாதிப்பு வீதம் 2.12 சதவீதமாகவும், தினசரி பாதிப்பு வீதம் 2.41 சதவீதமாகவும் உள்ளது. தினசரி பாதிப்பு வீதம், 31 நாட்களாக 3 சதவீதத்துக்கும் குறைவாக உள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1737637
(
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
நாடு தழுவிய தடுப்பூசி இயக்கத்தின் கீழ் இதுவரை மொத்தம் 220.11 கோடி தடுப்பூசி டோஸ்கள் வழங்கப்பட்டுள்ளன. இதில் 95.13 கோடி இரண்டாம் தவணை தடுப்பூசி டோஸ்களும், 22.41 கோடி முன்னெச்சரிக்கை டோஸ்களும் அடங்கும்.
கடந்த 24 மணி நேரத்தில் 45,769 டோஸ் தடுப்பூசிகள் அளிக்கப்பட்டுள்ளன.
இந்தியாவில் தற்போது 2,582 பேர் கொவிட் தொற்றால் பாதிக்கப்பட்டுள்ளனர். இது 0.01 சதவீதமாகும்.
தொற்றிலிருந்து மீண்டவர்களின் விகிதம் 98.8 சதவீதம்.
கடந்த 24 மணி நேரத்தில் 222 பேர் பாதிப்பிலிருந்து மீண்டுள்ளனர். இதுவரை குணமடைந்தவர்களின் எண்ணிக்கை மொத்தம் 4,41,45,667 பேர்.
கடந்த 24 மணி நேரத்தில் 134 பேருக்கு புதிதாக தொற்று பாதிப்பு உறுதி செய்யப்பட்டுள்ளது.
தினசரி பாதிப்பு விகிதம் 0.09% வாராந்திர பாதிப்பு விகிதம் 0.13%
இதுவரை மொத்தம் 91.12 கோடி சோதனைகள் நடத்தப்பட்டுள்ளன. கடந்த 24 மணி நேரத்தில் 1,51,186 சோதனைகள் நடத்தப்பட்டுள்ளன.
பிரதமர் அலுவலகம்
இரண்டு கோடி சகோதரிகளை லட்சாதிபதிகளாக்க உறுதி; மகளிர் சுய உதவிக்குழுக்களுக்கு ட்ரோன் பயிற்சி: பிரதமர்
பிரதமர் திரு நரேந்திர மோடி நாட்டின் இரண்டு கோடி சகோதரிகளை லட்சாதிபதிகளாக்க நாட்டிலுள்ள மகளிர் சுய உதவிக் குழுக்களுடன் அரசு இணைந்து பணியாற்றி வருவதாக, செங்கோட்டையில் ஆற்றிய 77வது சுதந்திர தின உரையில் தெரிவித்துள்ளார். நாட்டில் இன்று 10 கோடி பெண்கள் மகளிர் சுய உதவிக் குழுக்களுடன் இணைந்துள்ளதாகக் கூறினார். இன்று கிராமங்களில் ஒரு சகோதரி வங்கியிலும், ஒரு சகோதரி அங்கன்வாடியிலும் ஒரு சகோதரி மருந்துகளை விநியோகம் செய்வதையும் காணலாம் என்றார்.
மேலும் வேளாண் தொழில்நுட்பம் குறித்துப் பேசிய பிரதமர், கிராமப்புற வளர்ச்சியில் அறிவியல் மற்றும் தொழில்நுட்பத்தின் திறனைப் பெருமளவு பயன்படுத்த வேண்டும் என்று வலியுறுத்தினார். 15,000 மகளிர் சுய உதவிக் குழுக்களுக்கு ட்ரோன்களை இயக்குவதற்கும் பழுதுபார்ப்பதற்கும் கடன் மற்றும் பயிற்சி வழங்கப்படும் என்றும் பிரதமர் கூறினார். "ட்ரோன் கி உடான்" திட்டம் இந்த மகளிர் சுய உதவிக் குழுக்களால் மேற்கொள்ளப்படும் என்றும் பிரதமர் கூறினார்.
நிதி அமைச்சகம்
ராஜஸ்தானில் நகர்ப்புற சேவைகளை விரிவுபடுத்த 200 மில்லியன் டாலர் கடன் ஒப்பந்தத்தில் ஆசிய வளர்ச்சி வங்கியும் இந்தியாவும் கையெழுத்திட்டுள்ளன
குடி நீர் வழங்கல் நடைமுறைகளை விரிவுபடுத்தவும் சுகாதார அமைப்புகளை மேம்படுத்துவதற்கும், தேர்ந்தெடுக்கப்பட்ட நகரங்களில் நகர்ப்புற மீட்சித் திறன் மற்றும் பாரம்பரிய வாழ்க்கையை மேம்படுத்துவதற்கும் நடந்து வரும் ராஜஸ்தான் இரண்டாம் நிலை நகரங்கள் மேம்பாட்டுத் துறை திட்டத்திற்கு கூடுதல் நிதியாக 200 மில்லியன் டாலர் கடன் தொடர்பான ஒப்பந்தத்தில் இந்திய அரசும் ஆசிய வளர்ச்சி வங்கியும்  இன்று கையெழுத்திட்டன.
இந்திய அரசின் நிதி அமைச்சகத்தின் பொருளாதார விவகாரங்கள் துறையின் கூடுதல் செயலாளர் திரு உம்லுன்மங் உல்னம் மற்றும் ஆசிய வளர்ச்சி வங்கிக்கான ஆசிய வளர்ச்சி வங்கியின் இந்திய இயக்குநர் டகோ கோனிஷி ஆகியோர் கடன் இந்தக் ஒப்பந்தத்தில் கையெழுத்திட்டனர்.
கடன் ஒப்பந்தத்தில் கையெழுத்திட்ட பின்னர், இரண்டாம் நிலை நகரங்களில் அடிப்படை உள்கட்டமைப்பு இடைவெளிகளைக் குறைக்க இந்தக் கூடுதல் நிதி உதவும் என்று திரு உல்னம் கூறினார்.
அடிப்படை நகர்ப்புற சேவைகளை விரிவுபடுத்துவதற்கான பல்வேறு புதுமையான மற்றும் பருவநிலைத் தீர்வுகளை இந்த திட்டம் உள்ளட்கியுள்ளது என்று திரு கோனிஷி கூறினார்.
பிரதமர் அலுவலகம்
வடகிழக்கு மாநிலங்கள் கடந்த 8 ஆண்டுகளில் இணையற்ற மாற்றங்களைக் கண்டுள்ளன: பிரதமர்
வடகிழக்கு மாநிலங்களில் ஏற்பட்டுள்ள இணையற்ற மாற்றங்கள், அங்குள்ள மக்களுக்கு விரிவான நன்மைகளை ஏற்படுத்தியுள்ளதாக பிரதமர் திரு. நரேந்திர மோடி கூறியுள்ளார்.
பொதுமக்களில் ஒருவரது ட்விட்டர் பதிவுக்கு பதிலளித்துப் பிரதமர் வெளியிட்டுள்ள ட்விட்டர் பதிவில் கூறியிருப்பதாவது:
“கடந்த 8 ஆண்டுகளில் வடகிழக்கு மாநிலங்கள் இணையற்ற மாற்றத்தைக் கண்டுள்ளன. இதனால் அங்குள்ள மக்களுக்கு விரிவான நன்மைகள் கிடைத்துள்ளன. எந்தத் துறையை எடுத்தாலும் எண்ணற்ற முன்னேற்றங்கள் ஏற்பட்டுள்ளன”
மத்திய அமைச்சரவை
நிலைத்த நகர மேம்பாட்டுத்துறையில் தொழில்நுட்ப ஒத்துழைப்புக்கான இந்தியா – இங்கிலாந்து புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
நிலைத்த நகர மேம்பாட்டுத்துறையில் தொழில்நுட்ப ஒத்துழைப்புக்கென இந்தியா – இங்கிலாந்து இடையே 2018 ஏப்ரலில் கைடியழுத்தான புரிந்துணர்வு ஒப்பந்தம் குறித்து பிரதமர் திரு. நரேந்திர மோடி தலைமையிலான மத்திய அமைச்சரவையிடம் விளக்கப்பட்டது.
விவரங்கள்:
நிலையான நகர மேம்பாட்டுத்துறையில் இந்தியா- இங்கிலாந்து நிறுவனங்களுக்கு இடையிலான ஒத்துழைப்பை வலுப்படுத்துவது இந்த புரிந்துணர்வு ஒப்பந்தத்தின் நோக்கமாகும். நகரங்கள் மேம்பாடு, திடக்கழிவு மேலாண்மை, குறைந்த செலவிலான பசுமை வீடுகள், கழிவு நீர் மேலாண்மை, நகர்ப்புற அமைப்புகளின் திறன் மேம்பாடு, நகர்ப்புற பகுதிகளில் திறன்மேம்பாடு, நகர்ப்புற போக்குவரத்து, அறிவார்ந்த போக்குவரத்து அமைப்பு மற்றும் போக்குவரத்து அடிப்படை மேம்பாடு, நிதி பெறுவதற்கு புதுமை வழிகள் போன்ற துறைகளின் ஒத்துழைப்புக்கு இந்த ஒப்பந்தம் வகை செய்கிறது.
அமலாக்க அணுகுமுறை:
இந்த புரிந்துணர்வு ஒப்பந்தத்தின் கீழ் இந்தியா – இங்கிலாந்து கூட்டுப்பணிக்குழு அமைக்கப்படும். புரிந்துணர்வு கட்டமைப்பின்படி ஒத்துழைப்பு திட்டங்களை உருவாக்கி அமல்படுத்துவதற்கு இந்தக் குழு உதவும். இந்தக் கூட்டுப்பணிக்குழு ஆண்டுக்கு ஒருமுறை இங்கிலாந்திலும் இந்தியாவிலும் மாறி மாறி கூடி விவாதித்து செயல்படும்.
முக்கிய தாக்கம்:
இரு நாடுகளுக்கு இடையிலான நிலைத்த நகர்ப்புற மேம்பாட்டுக்கான வலுவான, ஆழமான, நீண்டகால ஒத்துழைப்பை இந்த ஒப்பந்தம் மேம்படுத்தும்.
பயனாளிகள்:
அதி நவீன நகரங்கள் மேம்பாடு, திடக்கழிவு மேலாண்மை, குறைந்தவிலை பசுமை வீடுகள் திட்டம், கழிவுநீர் மேலாண்மை, நகர்ப்புற பகுதிகளில் திறன் மேம்பாடு, நகர்ப்புற போக்குவரத்து, அறிவுசார் போக்குவரத்து அமைப்பு மற்றும் போக்குவரத்து அடிப்படை மேம்பாடு ஆகிய துறைகளில் இந்த ஒப்பந்தம் வேலைவாய்ப்புக்களை உருவாக்கும் என எதிர்பார்க்கப்படுகிறது.
----
(Visitor Counter : 88
குடியரசுத் துணைத் தலைவர் செயலகம்
தாய் மொழியை ஊக்குவிப்பதன் அவசியம் குறித்து 24 பிராந்திய செய்தி தாள்களில் குடியரசு துணைத் தலைவர் கட்டுரை: 22 இந்திய மொழிகளில் சுட்டுரை
தாய் மொழியை ஊக்குவிப்பதன் முக்கியத்துவம் குறித்து, 24 பிராந்திய செய்திதாள்களில் கட்டுரை எழுதியும், 22 இந்திய மொழிகளில் சுட்டுரை வெளியிட்டும் சர்வதேச தாய் மொழி தினத்தை குடியரசு துணைத் தலைவர் தனிச்சிறப்பான முறையில் கொண்டாடினார்.
தாய் மொழிகளை ஊக்குவிப்பதில் முன்னோடியான குடியரசு துணைத் தலைவர் திரு. வெங்கையா நாயுடு சுட்டுரையில் விடுத்துள்ள செய்தியில், ‘‘ மொழி பன்முகத்தன்மை நமது நாகரீகத்தின் அடிப்படைத் தூண்களுள் ஒன்றாக எப்போதும் விளங்குகிறது. தகவல் தொடர்புக்கு மட்டுமல்லாமல், நமது தாய்மொழிகள் பாரம்பரியத்துடன் நம்மை இணைப்பதுடன் சமூக கலாச்சார அடையாளத்தையும் வரையறுக்கிறது’’ என குறிப்பிட்டுள்ளார்.
ஆரம்பக் கல்வி முதல் ஆளுகை வரை தாய் மொழியின் பயன்பாட்டை அனைத்து நிலைகளிலும் நாம் ஊக்குவிக்க வேண்டும் என அழைப்பு விடுத்த குடியரசு துணைத் தலைவர், ‘‘ நமது சிந்தனைகளையும், கருத்துக்களையும் தாய்மொழியின் வாயிலாக வெளிப்படுத்தப்படுவதை நாம் ஊக்குவிக்க வேண்டும்’’ என கூறியுள்ளார்.
திரு. வெங்கையா நாயுடு தனது சுட்டுரையை தெலுங்கு, தமிழ், இந்தி, குஜராத்தி, காஷ்மீர், கொங்கனி, மராத்தி, ஒடியா, உருது, மலையாளம், கன்னடம், பஞ்சாபி, நேபாளி, அசாமி, பெங்காலி, மணிப்பூரி, போடோ, சாந்தாலி, மைத்லி, டோக்ரி மற்றும் சமஸ்கிருதம் ஆகிய மொழிகளில் வெளியிட்டுள்ளார்.
குடியரசு துணைத் தலைவர் எழுதிய கட்டுரை டைம்ஸ் ஆப் இந்தியா  மற்றும் தைனிக் ஜாக்ரன் , ஈநாடு , தினத் தந்தி , லோக்மத் , சமாஜ் , சியாசாத் , ஆதாப் தெலுங்கானா , அசோமியா பிரதிதீன் , நவ் பாரத் டைம்ஸ் , மாத்ருபூமி , திவ்யா பாஸ்கர் , பார்தமான் , பங்கர் பூயின் , ஹயென்னி ராடாப் , சந்தால் எக்ஸ்பிரஸ் , பேலா , ஹம்ரோ வர்தா , தைனிக் மிர்மேரி , ஹம்ரோ பிரஜா சக்தி , இந்து , ஜோடி டோக்ரி , டெய்லி கஹ்வத் , தினசரி சங்கர்மல்  ஆகிய 24 இந்திய மொழி செய்தித்தாள்களில் வெளி வந்துள்ளன.
சர்வதேச தாய்மொழி தினத்தை கொண்டாட, மத்திய கல்வித்துறை அமைச்சகம் மற்றும் கலாச்சாரத்துறை இணைந்து நடத்திய இணைய வழி கருத்தரங்கிலும் திரு. வெங்கையா நாயுடு காணொலி காட்சி மூலம் பங்கேற்றார்.
ஐதராபாத் ஸ்வர்ண பாரத் அறக்கட்டளை நடத்திய நிகழ்ச்சியிலும் அவர் தலைமை விருந்தினராக கலந்து கொண்டார். வட அமெரிக்க தெலுங்கு சங்கம் நடத்தும் ‘மாத்ருபாஷோபவ’ நிகழ்ச்சியிலும் அவர் காணொலி காட்சி மூலம் பங்கேற்கவுள்ளார்.
இதற்கு முன்பாக, கடந்த பிப்ரவரி 16 ஆம் தேதி அன்று நாடாளுமன்ற எம்.பி.க்களுக்கு அவர் எழுதிய கடிதத்தில், தாய் மொழியை ஊக்குவிக்க வேண்டும் என வலியுறுத்தினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1699750
(Visitor Counter : 128
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்
தேசிய தடுப்பூசித் திட்டத்தின் கீழ் இந்தியா இதுவரை 115.23 கோடி தடுப்பூசி டோஸ்கள் செலுத்தியுள்ளது. .
குணமடைந்தோர் விகிதம் தற்போது 98.28 சதவீதம்; 2020 மார்ச் மாதத்திற்குப் பின், இது மிக அதிக அளவு.
கடந்த 24 மணி நேரத்தில் 12,789 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,38,97,921 என அதிகரித்துள்ளது.
கடந்த 24 மணி நேரத்தில் 11,106 பேருக்கு புதிதாக தொற்று ஏற்பட்டுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 1,26,620;
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து தற்போது 0.37 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
தினசரி பாதிப்பு விகிதம் 0.98, இது கடந்த 46 நாட்களாக 2 சதவீதத்துக்கும் குறைவாக உள்ளது.
வாராந்திர பாதிப்பு விகிதம் 0.92 ஆகும். இது கடந்த 56 நாட்களில் 2 சதவீதத்துக்கும் குறைவாக உள்ளது.
இதுவரை மொத்தம் 62.93 கோடி கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1773132